open-index/open-wikipedia-markdown huggingface dataset:
אסיא (כתב עת)

**אסיא** הוא כתב עת תורני שפיט בנושאי אתיקה רפואית יהודית ורפואה והלכה היוצא לאור על ידי מכון שלזינגר לחקר הרפואה על פי התורה. המאמרים המתפרסמים בכתב העת מאוגדים אחר כך לספרים; כיום יש 16 ספרים בסדרת ספרי אסיא (כרך ט"ז יצא לאור בשנת תשע"ט). העורך הוא הרב ד"ר מרדכי הלפרין, מנהל המכון.
בנוסף מכון שלזינגר מוציא לאור כתב עת מקביל בשפה האנגלית הנקרא גם הוא אסיא - *Assia - Jewish Medical Ethics*.

## מקור השם
"אסיא" - שם הביטאון - משמעותו "רופא" ו"רפואה" בשפה הארמית. בראש כתב העת, בסמוך לשמו, מצוינות שלש מילים מספרות המדרש: "אסיא - אסי חיגרתך" כלומר, "אדוני הרופא, הקדם ורפא את עצמך", כשהכוונה לא רק לריפוי מום פיזי אלא גם לריפוי פגם אתי-מוסרי.

## תחילת הדרך
הגיליון הראשון של כתב העת "אסיא" יצא לאור בשלהי שנת תש"ל (1970). מטרת כתב העת, כפי שהוגדרה בהקדמה לגיליון זה, היא "להביא לידיעת המעוניינים והנוגעים בדבר את הבעיות [הרפואיות הלכתיות], הפתרונות והלכי המחשבה של רבנים ורופאים שעסקו בבעיות אלו. הכוונה היא להביא נושאים אקטואליים וחדישים שנידונו לאחרונה, ואשר נכתבו במקורות מפוזרים ובלתי ספציפיים לרפואה והלכה".

הגיליון הראשון יצא לאור תחת השם "פרסומים בענייני הלכה ורפואה", וכלל אחד עשר תקצירים, ללא מאמרים מקוריים. הגיליון השני שיצא לאור בשבט תשל"א (1971) היה למעשה הגיליון הראשון שנשא את השם "אסיא". גיליון זה הופיע במתכונת הגליונות הנוכחיים, הכוללת מאמרים מקוריים, תקצירים וציונים ביבליוגרפיים למקורות נוספים בנושאים הקשורים לאתיקה רפואית יהודית.

המאמרים שפורסמו במרוצת השנים בכתב העת "אסיא", מאוגדים ונדפסים שוב בספרי "אסיא", היוצאים מדי פעם. משנת 2020 כתב העת הפך לשפיט.

## המאמרים המתפרסמים בכתב העת
גליונות אסיא, מכילים כבר למעלה מאלף מאמרים מקצועיים וביבליוגרפיות. מאמרים אלה עוסקים במגוון נושאים. ביניהם: היבטים מדעיים, משפטיים, מוסריים והלכתיים של שיבוט אנושי; קביעת זמן המוות והשתלות איברים; גילוי האמת לחולה המסוכן; היבטים רפואיים והלכתיים של מחלת האיידס; פסיכיאטריה והלכה; סחר באיברים; הפסקת טיפול רפואי והמתת חסד; ייעוץ ראשוני לצעיר בעל דחפים הומוסקסואליים; עישון ותוחלת חיים; כפיית טיפול רפואי; רפואה בשבת; אם פונדקאית; דילמות אתיות של אחיות בבתי החולים; וכמובן עקרונות והלכות מעשיות הקשורות בחובה להציל חיי אדם.

אחד המפתחות הביבליוגרפים החשובים הרואים אור בחוברות אסיא הוא המפתח התמציתי המוער של הרב מאיר וונדר. כמעט בכל גיליון אסיא מופיע המפתח המוער המכסה שנה שלמה בספרות ההלכה והרפואה, החל משנת תשמ"א (1981). הביבליוגרפיה מחולקת לפי נושאים עם תמצית מקוצרת של הנדון במאמר. לכל ביבליוגרפיה חד שנתית מוערת כזו מצורפים מפתח נושאים ומפתח מחברים מפורט.

## קישורים חיצוניים
* 
* סדרת מאמרים מכתב העת אסיא באתר דעת.
* מאמרי כתב העת אסיא באתר מכון שלזינגר.
* ספרי אסיא באתר Hebrewbooks:
**כרך ראשון
**כרך שני
**כרך שלישי
**כרך רביעי
**כרך חמישי
**כרך שמיני
**כרך תשיעי
**כרך עשירי
**כרך אחד־עשר
**כרך שנים־עשר
**כרך שלושה־עשר
* מאמרי כתב העת אסיא בספריית אסיף
* 

## הערות שוליים

קטגוריה:ישראל: כתבי עת תורניים
קטגוריה:אתיקה רפואית
קטגוריה:רפואה והלכה
הולנדי מעופף (מפרשית)

**הולנדי מעופף** היא מפרשית תחרותית המציגה ביצועים משופרים. הסירה מצוידת בגוף מעוגל, רצועת איזון להגאי וטרפז לאיש הצוות.
## היסטוריה
הדגם פותח בתחילת שנות ה-50 בהולנד, שטח המפרש הגדול שלו ליחידת משקל מאפשר לו לטוס בקלות בעת הפלגה בקדמית. ב-1957 הוחלט כי דגם זה יחליף את דגם ה Sharpie. ההולנדי המעופף נתנה את הופעת הבכורה האולימפית שלה באולימפיאדת רומא (1960), ופרשה כספורט אולימפי לאחר אולימפיאדת ברצלונה (1992).

## הולנדי מעופף בישראל
הוועד האולימפי האיטלקי הזמין את ועדת השיט הישראלית להשתתף בתחרויות הקדם אולימפיות בהולנדי מעופף שיערכו ב - 1960. מחיר סירה היה כ־10000 דולר. אייל ההון היהודי-איטלקי מאיירס הסכים לתרום שלוש סירות בתנאי שייבנו במספנה באיטליה. ההגאי אריה הראל, איש הצוות יורם גרינברג וצוות מילואים מיכאל (מיקי) איילון הפליגו על הסירות האיטלקיות במבחנים הקדם אולימפיים לרומא 1960. בסוף שנות ה-70 צי ההולנדי המעופף היה גדול מאוד ובכל תחרות השתתפו כ 15 סירות. בשנת 1968 ישראל צורפה לראשונה לאליפות אירופה בדגם הולנדי מעופף, התחרות נערכה באגם בלטון בהונגריה, בהיעדר יחסים דיפלומטיים עם הונגריה הקומוניסטית השייטים עוכבו בווינה, העיתונות בארץ דיווחה של "שערוריית האשרות", בהתערבות מזכ"ל התאחדות השיט ההונגרית אל מול שר החוץ ההונגרי, אושרה כניסתם 48 שעות לפני הזינוק.

## צוותים ישראלים שהתחרו בדגם הולנדי מעופף באולימפיאדות

## ראו גם

* איגוד השייט בישראל
* שיט במשחקים האולימפיים
* שיט תחרותי
* שיט מפרשיות
* דגמים אולימפיים (אנגלית)

## קישורים חיצוניים

 (אנגלית)

## הערות שוליים

קטגוריה:מפרשיות
סטר

**סֶטֶר** (באנגלית: **Setter**) הוא שם כולל לגזעים של כלבי ציד.

## מאפיינים
גזעי הסטר מתאפיינים במבנה גוף רזה, שיער חלק ואוזניים נפולות. הזנב, החזה והאוזניים מנוצים. כלבים אלו ידועים בכך שהם מתיישבים ליד הציד ובכך מסמנים לצייד את מיקומו.
לסטר נשיכה "רכה", כלומר, נשיכתו נועדה להחזיק את הציד ולא לפצוע או להרוג. הסטרים שטופחו לציד ציפורים הם בעלי ריצה מהירה המגיעה למהירות של 40 קמ"ש, יכולת תמרון טובה תוך כדי ריצה וכאשר הסטר תופס את טרפו הוא כבר הספיק להתישו וכל שנשאר לו הוא לסגור עליו את לסתותיו הגדולות ולהחזיקו מבלי שייגרם לטרף נזק כלשהו.

## סוגים
במשפחת הסטר נמנים שלושה גזעים עיקריים:
# סטר אירי המתחלק לאדום הנפוץ יותר ולאדום לבן, ומיועד לשעשועים ולוויה.
# סטר אנגלי מיועד בעיקר לציד ולוויה, ונחשב ליותר צייתן מהסטר האירי. לבן ומנוקד בצבעים שחורים או אדמוניים.
# גורדון סטר בעל גוני חום שחור.

## קישורים חיצוניים

* 

קטגוריה:גזעי כלבים
אמילי דונלסון

**אמילי טנסי ג'קסון דונלסון** (באנגלית: **Emily Tennessee Jackson Donelson**; 1 ביוני 1807 – 19 בדצמבר 1836) הייתה אחייניתו של נשיא ארצות הברית אנדרו ג'קסון ושימשה בפועל כמארחת הרשמית של הבית הלבן והגברת הראשונה של ארצות הברית בין 1829–1836.

## ביוגרפיה
אמילי טנסי דונלסון נולדה בחוות אביה בדונלסון  שבמדינת טנסי. אביה היה אחיה של רייצ'ל דונלסון ג'קסון, אשתו של אנדרו ג'קסון. בניגוד למקובל באותה עת קיבלה אמילי השכלה גבוהה - היא נשלחה ללמוד באקדמיית נאשוויל לנשים.

ב-16 בספטמבר 1824 נישאה אמילי בת ה-17 לאנדרו דונלסון (בן דודה). בשל מחלתה של רייצ'ל התכוון אנדרו ג'קסון שאמילי תלווה אותו ואת אשתו לוושינגטון ותסייע לרייצ'ל במטלות הגברת הראשונה. לאחר מותה של רייצ'ל ביקש אנדרו ג'קסון מאמילי לקחת על עצמה את תפקידיה וחובותיה של הגברת הראשונה, כמארחת הרשמית של הבית הלבן.

אמילי הגיעה לוושינגטון בהיותה בת 21, עת שימש בעלה כמזכירו האישי של הנשיא. התקופה הראשונה של אנדרו ג'קסון הייתה תקופת אבל על מות אשתו. תקופה זו הסתיימה במסיבת השנה החדשה שערכה אמילי בבית הלבן ב-1 בינואר 1830.

## פרשיית התחתונית
בשנת 1829 סערה וושינגטון בשל פרשה אשר נגעה לפגי איטון, אשת שר המלחמה ג'ון איטון. שמועות שנפוצו בבירת ארצות הברית טענו כי הקשר בין בני הזוג החל עוד בזמן שפגי הייתה נשואה לאחר, ובשל כך, כשבעלה גילה על בגידתה בו התאבד. פרשה זו, אשר כונתה פרשיית התחתונית (Petticoat Affair), עוררה סערה גדולה בממשלתו של ג'קסון, ונשות השרים (ובהן פלוריד קלהון, אשת סגן הנשיא ג'ון קלהון) סירבו להיפגש עם פגי איטון או לנכוח באירועים בהם נכחה.

הנשיא ג'קסון סבור היה שהיחס לפגי איטון לא היה מוצדק. ג'קסון הרגיש אהדה לפגי מאחר שבעת נישואיו לאשתו, רייצ'ל, הייתה זו נשואה לאחר (ולאחר מכן התגרשה ממנו) פרשה שהתגלתה במהלך הבחירות לנשיאות של 1828 ונעשה בה שימוש רב על ידי תומכיו של ג'ון קווינסי אדמס הלחיצה מאוד את רייצ'ל, וג'קסון היה סבור שבשל לחץ זה החמירה מחלתה והיא נפטרה. ג'קסון לחץ על שרי הממשלה לקבל את פגי איטון, אולם אמילי התנגדה לכך. בשל לחצו של ג'קסון הסכימה אמילי לנוכחותה של פגי איטון באירועים בבית הלבן, אך התעלמה ממנה במהלכם. התעלמות מופגנת זו הביאה לכך שבני הזוג איטון סירבו להזמנה לארוחת ערב בבית הלבן.

בשל המחלוקת בין הנשיא לאמילי, בעת שיצאו לחופשה השנתית של 1830, בחרה אמילי לנפוש בבית אמה במקום בבית אם הנשיא ולא שבה לוושינגטון בתום החופשה. הנשיא פנה לאמילי וביקש ממנה לשוב ולמלא תפקידה כמארחת הרשמית, אולם אמילי סרבה כל עוד הורשתה פגי איטון לבקר בבית הלבן. עם פיטורי מספר שרים, ושליחת ג'ון איטון למדריד כשגריר ארצות הברית בספרד, הסכימה אמילי לשוב לבית הלבן, והיא שבה למלא את תפקידה ב-5 בספטמבר 1831.

ב-26 בנובמבר 1834 הגיעה שרה יורק ג'קסון, אשת בנו של הנשיא, אל הבית הלבן והחלה לסייע לאמילי בתפקידה כמארחת - המקרה היחיד בהיסטוריה של ארצות הברית בו כיהנו שתי נשים בתפקיד הגברת הראשונה בו זמנית.

בשנת 1836 התדרדרה בריאותה של אמילי, והיא אובחנה כחולת שחפת. ביוני 1836 נסעה אמילי להחלים ב"טוליפ גרוב" (*Tulip Grove*) שם התדרדר מצבה. ג'קסון עזב את וושינגטון על מנת לבקר אותה בטרם תמות, אולם איחר להגיע - היא נפטרה יומיים לפני בואו.

## קישורים חיצוניים

* 

## הערות שוליים

קטגוריה:אמריקאים ילידי טנסי
קטגוריה:הגברות הראשונות של ארצות הברית
קטגוריה:אנדרו ג'קסון
קטגוריה:אמריקאיות שנפטרו משחפת
קטגוריה:אמריקאים שנפטרו משחפת
קטגוריה:אמריקאיות שנולדו ב-1807
קטגוריה:אמריקאים שנולדו ב-1807
קטגוריה:אמריקאיות שנפטרו ב-1836
קטגוריה:אמריקאים שנפטרו ב-1836
הפנתר הוורוד (סדרת טלוויזיה)

שמאל|ממוזער|100px|הפנתר הוורוד
**הפנתר הוורוד** (באנגלית: **The Pink Panther Show**, "מופע הפנתר הוורוד") היא סדרת אנימציה אשר הופקו במהלך שנות השישים ושנות השבעים על ידי חברות ההפקה Mirisch Films ו- DePatie-Freleng Enterprises ושודרו במקור בין 6 בספטמבר 1969 ל-2 בספטמבר 1978 ברשת NBC האמריקנית, ובין 9 בספטמבר 1978 ל-1 בספטמבר 1979 ברשת ABC האמריקנית. דמותו של הפנתר הוורוד מבוססת על דמות אשר הופיעה במקור בפתיח ובקטע הסיום של הסרט הפנתר הוורוד משנת 1963. הפופולריות של הדמות המצוירת הולידה סדרת סרטי אנימציה קצרים.

250 סרטוני אנימציה נעשו עד היום בכיכובו של הפנתר הוורוד.

המנגינה המפורסמת של הנרי מנציני "The Pink Panther Theme" מנוגנת ברקע של כל סרטוני הסדרה.

## תקציר העלילה
עלילת סדרת הסרטונים מתרחשת בעולם בדיוני אשר נוטה לעיתים להיות אבסורדי וסוריאליסטי יתר על המידה ומתמקדת בפנתר ורוד, רגוע ואדיש. ברוב הסרטונים בסדרה, יריבו של הפנתר הוורוד הוא מפקח משטרה נמוך קומה בעל שפם.

בנוסף לגרסת האנימציה האילמת של הפנתר הוורוד, שודרה (בישראל בתחילת שנות ה-90) גרסה שבה הדמויות מדברות. גרסה זו היא בעלת אנימציה חדשנית והציגה דמויות חדשות שלא הופיעו בגרסה הראשונית. גרסה זו אף שודרה בישראל בדיבוב לעברית (בכיכובו של אלי לולאי שדיבב את הפנתר הוורוד). על פי הגרסה המחודשת יצאו לשוק שני משחקי מחשב אינטראקטיביים בכיכובו של הפנתר, "הפנתר הוורוד - הוקוס פוקוס" ו"הפנתר הוורוד - משימה בינלאומית" (שניהם יצאו בישראל בשנות ה-90 כשאת הפנתר בעברית דובב חנן גולדבלט). במקביל, יצאו בארץ מספר קלטות של הגרסה האילמת והקלאסית בישראל, כולן בהפצת "גלובוס גרופ -יונייטד קינג" (כיום: NMC יונייטד אנטרטיינמנט). בגרסה המוקדמת, שהועלתה על הקלטות מראשית שנות ה-90, נתלוותה קריינות (של יוני חן) המתארת את תקציר העלילה ומלווה את הקטעים הכתובים בה. בסוף שנות ה-90, ולאחר מכן בתחילת שנות ה-2000, יצאו המערכונים הקלאסיים מלווים בתרגום (למעט הפרק "פנתר חשאי 007", שבו השתתף יהויכין פרידלנדר).

## משחקי מחשב
במהלך השנים הופקו משחקי מחשב רבים, בהשראת הדמות ובהשראת עלילות הסדרה חלק גדול מהמשחקים יצאו גם בעברית.

# הפנתר הוורוד: משימה בינלאומית
# הפנתר הוורוד: הוקוס פוקוס
# הפנתר הוורוד הרפתקה באי המספרים
# הפנתר הוורוד משימה בחלל
# הפנתר הוורוד בעקבות חיות הבר
# הפנתר הוורוד שומרים על איכות הסביבה

## ראו גם
*הפנתר הוורוד

## קישורים חיצוניים

## הערות שוליים

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 1969
קטגוריה:ABC: תוכניות וסדרות
קטגוריה:ערוץ הילדים: תוכניות רכש
קטגוריה:הערוץ הראשון - תוכניות רכש
קטגוריה:בעלי חיים בדיוניים
קטגוריה:הפנתר הוורוד
קטגוריה:NBC: סדרות טלוויזיה
קטגוריה:ערוץ ג'וניור: תוכניות רכש
מישור מור

בטופולוגיה, **מישור מוּר** הוא דוגמה למרחב טופולוגי ספרבילי המקיים את תכונת האוסדורף, שאינו קומפקטי מקומית ואינו נורמלי. זוהי דוגמה פשוטה יחסית, ולכן נוח להיעזר בה כדוגמה נגדית לתופעות טופולוגיות שונות.

## הגדרה

הטופולוגיה המאפיינת את מישור מור מוגדרת על המחצית העליונה של המישור האוקלידי הרגיל: M = \left\{ (x,y) \in \mathbb{R}^2 : y \ge 0 \right\}. המבנה הטופולוגי מוגדר באופן הבא: קבוצה פתוחה היא קבוצה המכילה, יחד עם כל נקודה שלה p=(a,b), כדור מתאים:
* כדור מהצורה B_r(a,b)=\{(x,y): (x-a)^2+(y-b)^2 עבור 0, אם b>0; 
* או קבוצה מהצורה \{(a,b)\}\cup \{(x,y): (x-a)^2+(y-r)^2 עבור 0, אם b=0.

למעט הישר הממשי, הטופולוגיה היא מטרית: חצי המישור הפתוח M = \left\{ (x,y) : y >0 \right\} הוא תת-מרחב מטריזבילי. לעומת זאת, בנקודה (a,0) שעל הישר, אפשר להרכיב בסיס מקומי מן הקבוצות \{(a,0)\}\cup B, כאשר B מייצג כדורים מהצורה B_r(a,r), המשיקים לישר הממשי באותה נקודה. בטופולוגיה הרגילה, הנקודה אינה נקודת פנים של אף אחד מן הכדורים האלה.

## תכונות

המרחב M הוא ספרבילי, אבל תת-המרחב X המורכב מן הנקודות על ציר ה-x הוא בעל טופולוגיה דיסקרטית, ובפרט (מכיוון שזו קבוצה שאינה בת מנייה) אינו ספרבילי. המרחב אינו קומפקטי, ואף אינו קומפקטי מקומית. 

הוא מקיים את אקסיומת המנייה הראשונה אבל לא את תכונת לינדלוף (ולכן אינו מקיים את אקסיומת המנייה השנייה). המרחב הוא מרחב האוסדורף, ואף מקיים את תכונת ההפרדה T3, אבל אינו נורמלי.  

ניתן להוכיח כי מישור מור הוא מרחב בר, זאת על אף שהוא אינו מקיים את משפט הקטגוריה של בר.  

קטגוריה:מרחבים טופולוגיים יחידאים
צבא העם הלאומי

**צבא העם הלאומי** (בגרמנית: **Nationale Volksarmee**, "נָצְיוֹנָאלֶה פוֹלְקְסְאָרְמֶה") היה צבאה של גרמניה המזרחית.

## היסטוריה

צבא גרמניה המזרחית נוסד ב-1 במרץ 1956; הוא היה צבא מקצועי עד שב-24 בינואר 1964 הונהג גיוס חובה. תקופת שרות החובה הייתה לפחות 18 חודשים, כל הגברים בין הגילים של 18 ל-26 שנים היו כשירים לגיוס.

לשיא כוחו הגיע צבא גרמניה המזרחית ב-1987, אז הוא מנה 175,300 חיילים, והוא הפך לכוח הצבאי החזק ביותר בברית ורשה (מלבד הצבא האדום). כמחצית החיילים היו חיילים בשירות קבע והשאר היו חיילים בשרות חובה. צבא מזרח גרמניה עוצב לפי המודל הסובייטי, שבו מסתמכים בעיקר על הקצינים לניהול המבצעים ולסיפוק מנהיגות לצבא. הנגדים היו מוגבלים בתחומי אחריות וכוח, והצבא כלל קצינים פוליטיים שנועדו להבטיח את נאמנות החיילים למפלגת האיחוד הסוציאליסטי של גרמניה.

עם איחוד גרמניה בשנת 1990, התאחד צבא גרמניה המזרחית עם הבונדסוור, צבאה של הרפובליקה הפדרלית של גרמניה. רוב החיילים של הנציונאלה פולקסארמה שוחררו ואלה שנשארו ושירתו בבונדסוור הורדו בדרך כלל בדרגה; כל הנכסים והציוד בבעלות של הנציונאלה פולקסארמה הפכו לרכוש הבונדסוור, שבחר למכור את רוב הציוד המזרח גרמני. משרתי צבא העם הלאומי היו בסיס להקמת דיוויזיית הפאנצרגרנדיר ה-14 של הבונדסוור.

## מבנה
[ממוזער|[משמר כבוד|משמר הכבוד של צבא גרמניה המזרחית מול בית המשמר החדש באונטר דן לינדן]]
הנציונאלה פולקסארמה היה מורכב משלוש זרועות:

* לָנְדְשְטְרַייטקְרֶפְטֶה (זרוע היבשה) - כלל בערך 120,000 חיילים, עמדו לרשותו יחידות חי"ר, תותחנים ושריון.
* פולקסמרינה (צי) - כלל 16,300 מלחים, עמדו לרשותו 131 כלי שיט לתקיפה ו-48 כלי עזר, כמו כן היה קיים ענף אווירי שהורכב ממסוקים לצורכי לוחמה נגד צוללות וסיור ועשרה מפציצים.
* לוּפְטשְטְרַייטְקְרֶפְטֶה (חיל האוויר) - כלל 39,000 חיילים, עמדו לרשותו 380 מטוסים ו-70 מסוקים, היו קיימים שני גדודים שכל אחד מהם היה מורכב משישה להקים של מיגים.

זרוע היבשה חולקה לשני מחוזות צבאים - המחוז הצפוני (מטה המחוז בעיר נויברנדנבורג) והמחוז הדרומי (מטה המחוז בעיר לייפציג). בכל מחוז היו 3 דיוויזיות סדירות - 1 משוריינת ו- 2 ממוכנות. כמו כן בכל אחד מהמחוזות הייתה תשתית לגיוס שלוש דיוויזיות מילואים בנוסף לדיוויזיות הסדירות.

## שרי ההגנה הלאומית
*וילי שטוף - 1950 - 1960
*היינץ הופמן - 1960 - 1985
*היינץ קסלר - 1985 - 1989
*תיאודור הופמן - 1989 - 1990.

## ראשי המטה הכללי
*וינצנץ מילר - 1956 - 1958
*היינץ הופמן - 1958 - 1960.
*זיגפריד רידל - 1960 - 1967
*היינץ קסלר - 1967 - 1979
*פריץ שטרלץ - 1979 - 1989
*מנפרד גרץ - 1989 - 1990
*מיכאל שלוטהאואר - 1990

## קישורים חיצוניים

*
קטגוריה:גרמניה: צבא וביטחון
גאראם מסאלה

שמאל|ממוזער|250px|תערובת גאראם מסאלה
**גאראם מסאלה** (בהינדית: **गरम मसाला**, תרגום מילולי - "תבלין חם") היא תערובת תבלינים יבשים, המשמשת במטבח ההודי והפקיסטני.

זהו שילוב תבלינים לא חריף, האמור לחמם את הגוף.

בחלקי הודו שונים תהיה התערובת שונה, אם כי לרוב תכיל כורכום, זרעי הל (ירוק או שחור), זרעי כוסברה, קליפת קינמון, מסמרי ציפורן, זרעי כמון, גרגרי פלפל שחור, אגוז מוסקט, עלי דפנה ולעיתים זרעי חרדל או זעפרן.
תערובות הנרכשות בשווקים ובחנויות יכילו לרוב תחליפים זולים לחלק מהתבלינים.

שיטת ההכנה המסורתית היא על ידי עלי ומכתש, היום מכינים את התערובת לרוב בעזרת מטחנת תבלינים, נהוג להכין תערובת טרייה מדי כמה ימים, היות שהתערובת מאבדת מאיכותה כאשר מתנדפים השמנים האתריים.

בבישול ההודי המסורתי מוסיפים לרוב את התבלין לקראת סוף הבישול על מנת לשמר את הארומה ככל האפשר.

בסלנג ההודי "לטחון מסאלה" או "לטחון גאראם מסאלה" משמעותו לדבר שטויות או לדבר דבר רכילות. ביטוי זה נגזר מהתקופה בה היו יושבות נשות הכפר יחד ומרכלות תוך שהן טוחנות את התבלינים.

## ראו גם
*קארי (תבלין)
*טנדורי מסאלה
*Mixed Spice

## קישורים חיצוניים

קטגוריה:תערובת תבלינים
קטגוריה:המטבח ההודי
הל

**הֶל ירוק** (שם מדעי: *Elettaria cardamomum*; נקרא גם **קרדמון**) הוא צמח תבלין ממשפחת הזנגביליים, המשמש לתיבול תה, קפה ותבשילים שונים. התבלין מופק מזרעי הצמח, ולפעמים גם מפרותיו, והוא מופיע בתערובות תבלינים שונות כגון גאראם מסאלה וחוויאג'.
צמח הקרדמון הוא רב שנתי בעל עלים גדולים. בנוסף לצמח הל ירוק (מכונה גם 'הל אמיתי'), מוכרים גם הצמחים הל שחור, והל אפריקני.

מקורו של ההל בדרום הודו ובסרי לנקה, והוא מגודל גם בדרום מזרח אסיה וגואטמלה. הל היה אחד מהתבלינים בהם סחרו הנבטים.

הל משמש גם ברפואה עממית בכל רחבי אסיה, ובמסורות עממיות כתרופת סבתא.
מיוחסות לו התכונות: מחטא, נוגד עווית, מרפה שרירים, מאלחש, מכייח, מניע ומייבש ליחה, מעורר חיסון, משפר עיכול, מעורר תיאבון, נוגד גזים, מקדם וסת ועוד. כמו כן, הוא משמש לדחיית נמלים.

## גלריה

Elettaria cardamomum Capsules and seeds.jpg|הפרי וזרעי ההל
Cardamom 2.jpg|תקריב של תרמיל הל
Elettaria cardamomum 2.jpg| שיח הל


## קישורים חיצוניים

* 

קטגוריה:צמחים שתוארו ב-1811
קטגוריה:טקסונים שתוארו בידי ויליאם ג'ורג' מטון
קטגוריה:זנגבילאים
קטגוריה:תבלינים
קטגוריה:צמחי מרפא
מונטי פייתון בהופעה חיה בהוליווד בוול

**מונטי פייתון בהופעה חיה בהוליווד בוול** (אנגלית: **Monty Python Live at the Hollywood Bowl**) הוא סרט משנת 1982 של מופע חי של חבורת מונטי פייתון באמפיתיאטרון "הוליווד בול" שבהוליווד, לוס אנג'לס. הסרט, שהוא צילום בלתי ערוך של הופעה חיה, זכה להצלחה גדולה מאוד גם בבתי הקולנוע.

במופע השתתפו כל ששת חברי הקבוצה, גרהאם צ'אפמן, ג'ון קליז, טרי גיליאם, אריק איידל, טרי ג'ונס ומייקל פאלין, יחד עם שותפים נוספים שהופיעו גם בקרקס המעופף - קרול קליבלנד וניל אינס.
## הפקה
המופע כלל עיבודים חיים למיטב המערכונים של מונטי פייתון, עיבודים מוזיקליים חדשים לכמה שירים שבוצעו, קטעים מיוחדים חדשים ושילוב הקהל בקטעי ההומור והנונסנס שלהם.

המופע כלל את המערכונים והשירים הבאים:
*ביצוע מחודש של השיר "Sit on my face" בביצועם של קליז, צ'פמן, גיליאם וג'ונס בבגדי מלצרים ללא חלק תחתון.
*קרב קולין "בומר" האריס נגד קולין "בומר" האריס (Colin 'Bomber' Harris) - מערכון מתוך הקרקס המעופף של מונטי פייתון שבו צ'פמן בקרב היאבקות נגד עצמו.
*ביצוע של ג'ונס לשיר האנטי-פוליטיקלי-קורקט - "Never Be Rude To An Arab" שבסופו הוא מתפוצץ.
*"הסעודה האחרונה" - איידל בתפקיד מיכלאנג'לו וקליז בתפקיד האפיפיור.
*"האולימפיאדה המטופשת" (Silly Olympics)
*"Bruces' Philosophers Song" (Bruces' Song)" - שיר על פילוסופים יוונים וגרמנים שנכתב במיוחד להופעה על בסיס מערכון מ"הקרקס המעופף".
*מערכון "המשרד להליכות מטופשות" (עם קליז ופאלין)
*"פורום עולמי" - דמויות היסטוריות חשובות משתתפות בחידון.
*"Whizzo Chocolates" (The Crunchy Frog) - יצרן שוקולדים (ג'ונס) מתאר למשטרה את מתכוני השוקולדים המיוחדים שלו הכוללים בין השאר את "הצפרדע הפריכה" (The Crunchy Frog), שהפכה לביטוי נפוץ בעקבות מונטי פייתון.
*מוכר האלבטרוס (קליז) מנסה למכור אלבטרוס לקהל בהופעה. מבוסס על מערכון הקרקס המעופף.
*מערכון ה-"Nudge Nudge" (איידל וג'ונס).
*"פילוסופיה בינלאומית" - קטע מצולם קצר של משחק כדורגל בין הפילוסופים של יוון העתיקה לפילוסופים הגרמניים.
*"מערכון ה"ארבעה יורשירים" (Four Yorkshiremen) - מערכון שבוצע לראשונה ב-1967 בתוכנית הטלוויזיה "סוף סוף התוכנית מ-1948", שקדמה ל"קרקס המעופף של מונטי פייתון", אותו כתבו ג'ון קליז וגרהאם צ'פמן יחד עם טים ברוק-טיילור ומרטי פלדמן. מונטי פייתון ביצעו עיבוד מחודש למערכון זה בו השתתפו צ'פמן, איידל, ג'ונס ופאלין.
*מערכון "ויכוח ה-5 דקות" עם קליז ופאלין.
*השיר "I've got two legs" בביצועו של גיליאם.
*"כמה טוב להיות אידיוט" - אודה לטיפשות בביצוע ניל אינס.
*סוכנות נסיעות - פאלין מנסה למכור לאיידל חבילת נופש כשאיידל אינו מפסיק לדבר על חסרונותיהן של חבילות הנופש. איידל ממשיך לדבר בשטף ובמהירות במשך כמה דקות ולא ניתן לעצור אותו. הוא עובר בקהל עד שהסדרנים עוצרים אותו והוא ממשיך להפריע גם במערכון הבא.
*"הרצאה בנושא קומדיה", מרצה - גרהם צ'פמן. הרצאה אקדמית המשלבת הדגמות חיות על עקרונות הסלפסטיק.
*"כיפה אדומה" - קטע סרט מצולם עם ג'ון קליז.
*מערכון "הבישופ המת" בו נשברים חברי הקבוצה ומתפקעים מצחוק תוך כדי מופע עד שעוברים למערכון הבא.
*"שיר חוטב העצים" בביצוע מחודש להופעה החיה.

## קישורים חיצוניים

קטגוריה:מונטי פייתון
קטגוריה:סרטי מונטי פייתון
קטגוריה:סרטי 1982
קטגוריה:סרטי קומדיה בריטיים
קטגוריה:סרטי הופעה
Home Movies

**Home Movies** היא סדרת אנימציה אמריקאית שהוקרנה במהלך השנים 1999–2004 בערוץ קרטון נטוורק. יוצר הסדרה, התסריטאי הראשי והמוזיקאי הוא ברנדון סמול.

הסדרה עוסקת בילד בן שמונה בשם ברנדון סמול הנקרא על שם יוצר הסדרה. ברנדון חי עם אמו, פאולה, שהיא גרושה ומובטלת, ועם אחותו המאומצת, ג'וסי. התחביב של ברנדון הוא הפקת סרטים בתקציב זעום ובשוט אחד במצלמת וידאו ביתית. חבריו משמשים כצלמים ושחקנים בסרטים אותם הוא כותב ומביים, ואף משתתף בהם. העלילה מתרחשת בביתם וכן בבית הספר בו הוא לומד.

הסדרה שוברת מוסכמות בכך שהיא מטפלת בנושאים יומיומיים שאינם תואמים אידיאלים משפחתיים. רבים מהדמויות, כולל ברנדון סמול באים ממשפחות חד הוריות, המורה להתעמלות הוא בריון המתעלל במורים אחרים ומתחיל עם אמא של ברנדון וכדומה. התובנות העמוקות באות תמיד מצידם של הילדים.

הסדרה עשויה בסגנון מאוד פשוט המזכיר ציורי ילדים, אך עם זאת, הטקסטים נשמעים אמינים ומציאותיים ומהולים בציניות רבה. ייחודם של הטקסטים נוצר בעקבות התסריט המעורפל המאפשר לשחקנים לאלתר ולתת את הפירוש שלהם בתוך הטקסט.

הסדרה שודרה בקנדה ובארצות הברית.

## דמויות מרכזיות
מרכז
* ברנדון סמול (ברנדון סמול) - הדמות המרכזית בסדרה, בן 8, יוצר סרטים.
* פאולה סמול (פאולה פאונדסטון, ג'נין דיטוליו) - אמו החד הורית והמובטלת של ברנדון.
* ג'וסי סמול (לורן בוצ'ארד) - אחותו המאומצת של ברנדון.
* ג'יסון פנופוליס (ג'ון בנג'מין) - החבר הילדותי של ברנדון
* מליסה רובינס (מליסה ברדין גלסקי) חברה של ברנדון, בת להורים גרושים.
* ג'ון מקגורק (ג'ון בנג'מין) - מאמן הכדורגל, טיפש, שמן, אלכוהוליסט ורחוק מלהוות דוגמה חיובית לילדים. כישרונו העיקרי הוא מתן עצות גרועות.

## קישורים חיצוניים
* 

* ריאיון עם ברנדון סמול אודות הסדרה

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שירדו משידור ועלו שוב
קטגוריה:סדרות טלוויזיה אמריקאיות שעלו לשידור בשנת 1999
לוליינות

שמאל|ממוזער|מופע גלישה על חבל בסין
**לוליינות** או **אַקְרוֹבָּטִיקָה** (מיוונית: אקרוס – גבוה, באט – הליכה) הוא ענף ספורט ואמנות הבמה המשלב לרוב קואורדינציה, זריזות ושמירה על שיווי משקל.

מופעי אקרובטיקה היו נפוצים בתרבויות רבות – למשל ביוון המינואית בכרתים (2000 לפנה"ס), בסין מתקופת שושלת האן (200 לפנה"ס), ובימי הביניים באירופה. מופע האקרובטיקה הבולט ביותר בעבר היה הליכה על חבל, ומהמאה ה-19 המונח מתייחס גם להתעמלות אקרובטית ולמופעי קרקס.

בסוף המאה ה-19 הפכה התעמלות אקרובטית לספורט תחרותי באירופה. אליפות עולם ספורטיבית באקרובטיקה מתקיימת החל משנת 1974, וכוללת חמש קטגוריות – זוגות גברים, זוגות נשים, זוגות מעורבים, שלישיות לנשים ורביעיות לגברים.

## סוגי אקרובטיקה
* **לוליינות על חבל**: הליכה או קפיצה על חבל מתוח בגובה רב.  
* **אקרובטיקה קרקעית**: פעלולים על רצפה או מזרנים, כולל גלגולים, ידיים על הקרקע והפוך.  
* **אקרובטיקה אווירית**: שימוש בטרפז, חבלים או רצועות לתרגולים בגובה.  
* **שילובי זוגות** (Pair acrobatics): הרמת שותף, סלטות משולבות ויצירת פיגורות אנושיות.  
* **קבוצות ורביעיות**: מופעים קבוצתיים, לעיתים בתחרויות מקצועיות.

## ציוד ואמצעים
* חבל או חבל מתוח (tightrope, slackline)  
* טרפזים ורצועות אוויריות  
* מזרנים ורפידות בטיחות  
* מוטות גמישות ומשטחים מיוחדים לאימון

## בטיחות והכשרה
* חימום ותרגול הדרגתי  
* אימון תחת פיקוח מאמנים מקצועיים  
* שימוש בציוד מגן בעת אימון על גובה או בציוד מסוכן  

## השפעות היסטוריות ותרבותיות
* סין – תרגול אקרובטי במקדשים ובתהלוכות  
* יוון העתיקה – מופעי לוליינות וטכניקות גופניות  
* אירופה – קרקסים מודרניים והפיכת האקרובטיקה לספורט תחרותי  
* העולם הערבי – מופעי לוליינות על חבלים וחיקויים של קרקסים סיניים

## ראו גם
* אווירובטיקה  
* אקרו-יוגה  
* קרקס  

## קישורים חיצוניים
*   

קטגוריה:ענפי ספורט  
קטגוריה:ספורט בידורי  
קטגוריה:אמנות הבמה
מספר ריינולדס

**מספר ריינולדס** (מסומן Re) הוא גודל חסר ממד, שמבטא את היחס בין כוחות האינרציה של זורם לבין כוחות החיכוך הפועלים בתוכו. ככל שמספר ריינולדס קטן יותר, כך השפעתה של הצמיגות גדולה יותר; וככל שהוא גדול יותר, כך גדלה השפעתו של התמד הזורם. מספר ריינולדס יכול לשמש במכניקת הזורמים על מנת לקבוע אם זרימה היא טורבולנטית או למינרית. מצבי זרימה בהם מספר ריינולדס נמוכים מאוד (Re \ll 1) נקראים לעיתים זרימה זוחלת (Creeping flow). המספר נקרא על שם המדען הבריטי אוסבורן ריינולדס.

באופן טיפוסי, מספר ריינולדס מוגדר תוך שימוש ביחס הבא:

Re = \frac{V L \rho}{\mu} = \frac{V L }{\nu} 

כאן:
*\ \rho - צפיפות הזורם
*\ V - מהירות אופיינית של הזורם
*\ L - גודל אופייני עבור הבעיה
*\ \mu - צמיגות דינמית של הזורם
*\ \nu - צמיגות קינמטית של הזורם. הצמיגות הקינמטית שווה ליחס בין הצמיגות הדינמית לצפיפות הנוזל, \ \nu = \frac{\mu}{\rho}.

בגאומטריות שונות, ערכים שונים של מספר ריינולדס יכולים להבדיל בין התחומים שבהם הזרימה היא למינרית או טורבולנטית. ערכים טיפוסיים הם:
*עבור צינור בעל חתך עגול, מתחת ל-2,300 הזרימה היא למינרית. התחום 2,300-4,000 הוא אזור מעבר. מעל 4,000 הזרימה היא טורבולנטית.
*עבור שני לוחות אינסופיים הגבול הוא 500,000.

ערכים מספריים אלו משתנים במערכות שונות, ותלויים בגורמים רבים (למשל הפרעות לזרימה בכניסה לצינור, חספוס פני שטח הצינור וכדומה).

### חישוב לדוגמה
נבחן דוגמה בה מזרימים שמן, שהצמיגות הקינמטית שלו \ \nu היא  בטמפרטורת החדר, בצינור עגול שקוטרו 0.1 מטר (שטח חתך של ). עבור זרימה בצינור נהוג להגדיר את מספר ריינולדס תוך שימוש בביטוי הבא -

 \mbox{Re} = {{Qd} \over {\nu}A}.

כאשר כאן \ Q היא הספיקה דרך הצינור, ו \ A הוא שטח החתך של הצינור. במצב בו הספיקה שווה לליטר אחד כל שנייה (), מספר ריינולדס הוא  \mbox{Re} = {{Qd} \over {\nu}A} \approx 4,246. ערך זה הוא מעט מעל אזור המעבר, ולכן הזרימה תהיה טורבולנטית. הורדת הספיקה לחצי ליטר בשנייה תהפוך את הזרימה ללמינרית.

## שימושים
באווירודינמיקה ובהידרודינמיקה יש למספר ריינולדס חשיבות רבה בגלל חוק הדמיון, שלפיו שתי מערכות בעלות גאומטריה דומה ומספר ריינולדס זהה יתנהגו בצורה דומה. עקרון מנחה זה מאפשר בניית מודלים מוקטנים של מטוסים, לדוגמה, ולבדוק את תפקודם במנהרת רוח. כתלות בבעיה המדוברת ייתכנו מספרים חסרי ממד נוספים עליהם יש לשמור על מנת לקיים את תנאי הדמיות (לדוגמה, מספר מאך, מספר פרוד וכיוצא בזאת). במודל המערכת הנבדקת היא קטנה יותר מהמערכת המקורית (L קטן יותר), ולכן צריך לאזן את מספר ריינולדס על ידי הגדלת המהירות באותו יחס או לחלופין, להשתמש בתווך בעל צמיגות קינמטית קטנה באותו יחס.

## ניסוי ריינולדס
הניסוי שעל פיו הגיע ריינולדס לנוסחה ומכאן למספר הקרוי על שמו נקרא **ניסוי ריינולדס**.

בניסוי זה בשנת 1883 לקח ריינולדס מכל זכוכית גדול כאשר לתוכו כל הזמן זורמים מים (באופן שלא יגרמו למערבולות) וכל הזמן יוצאים ממנו מים דרך צינור זכוכית כאשר לתוך צינור הזכוכית מוכנסת קשית המכילה דיו שהפיה שלה נמצאת במרכז הצינור, כך שהדיו זורם ביחד עם המים היוצאים מן המכל.
על ידי שינוי הספיקה חל מעבר בין משטרי הזרימה השונים, כאשר ניתן לחזות בשינויי משטר הזרימה על פי מידת הערבוב של זרם הדיו בזרם המים לאורך הצינור (הדיפוזיה זניחה).

## ראו גם
*מספר סטרוהאל
*משוואת ריינולדס
*זרימה טורבולנטית

## קישורים חיצוניים

* 

קטגוריה:מכניקת הזורמים
קטגוריה:גדלים פיזיקליים חסרי ממדים
סנריו

**סנריו** (ביפנית: **川柳**; מילולית: *נהר ערבה*) היא צורת שיר יפני מסורתי, הדומה להייקו בתבניתה, אך מתמקדת יותר באדם כחלק מהחברה האנושית ופחות באדם כחלק מהטבע, והיא גם היתולית יותר לרוב.

בצורתו המודרנית במערב קיים מעבר הדרגתי בין הייקו וסנריו, ללא הפרדה חדה.

## קישורים חיצוניים

* 

קטגוריה:סוגות שיריות
קטגוריה:ספרות יפנית
אנדרסן

קטגוריה:שמות משפחה
קטגוריה:שמות משפחה דניים
קטגוריה:שמות משפחה פטרונימיים
קטגוריה:שמות משפחה המבוססים על השם אנדריאס
מגדל פיקוח

[ממוזער|מגדל הפיקוח של [נמל התעופה בן-גוריון]]
**מגדל פיקוח** הוא חלק משדה תעופה האחראי על המתרחש בשדה עצמו ומעליו.

המגדל מנהל את כל הקשור לפיקוח טיסה, אישורי המראות ונחיתות, טיסה במרחב האווירי שמעל לשדה, התנעת המטוסים, הזנקת צוותי חירום וסיוע לכל גורם בשדה הקשור לתפעולו השוטף. מגדלי הפיקוח ממוקמים גבוה ככל הניתן וזאת על מנת לתת לפקחים מבט "נקי" על המתרחש מתחתם. במגדל הפיקוח ישנן מספר עמדות שונות המאוישות לפי עומס התנועה באותו רגע. בחלקו העליון מתנהלת כל הפעילות בקשר עין עם המטוסים והגורמים השונים הנעים על המסלול כמו רכבי השדה, הביטחון והניקוי, כשבבסיסו של המגדל נמצאת עמדת המכ"ם המהווה למעשה "עיניים אלקטרוניות" שמסוגלות לזהות כל כלי טיס ממרחקים אדירים בכל מזג אוויר נתון. המכ"ם גם משדר לפקחים במעלה המגדל את המידע החשוב כך שכל הצוות ניזון מאותו המידע.[ממוזער|250px|מגדל הפיקוח בנמל התעופה [נמל התעופה סכיפהול|סכיפהול, הולנד]]
[250px|ממוזער|מבט ממגדל הפיקוח ב[נתב"ג]]עמדת הקרקע אחראית על כל הפעילות המתרחשת על הקרקע, כגון, רכבי עבודה, אוטובוסים של נוסעים, קרוניות המזוודות, רכבי כיבוי אש והצלה ומטוסים המבקשים "מרשה" – מידע המוזן לצוות הטיסה ובו היעד אליו הוא יוצא, גובה הטיסה אליו הוא מטפס לאחר ההמראה, קוד הזיהוי שלו, ומידע רלוונטי נוסף. לאחר שהמטוס מקבל את קוד הזיהוי שלו הוא מבקש אישור ואז נדחף לאחור לעמדת ההנעה, שם הוא מקבל אישור הנעת המנועים. לאחר מכן הפקח מאשר ומלווה את ההסעה למסלול ההמראה, כאשר שם מופנה המטוס לפקח אחר שנמצא במגדל גם כן בעמדת ההקפה השולטת בכל המטוסים הנמצאים מעל לשדה התעופה או בגישה לנחיתה. 

במעלה המגדל נעזרים הפקחים בשלל מכשירים משוכללים אשר מקלים עליהם את המלאכה. המכשירים כוללים מדי רוח הקריטיים לכל כלי טיס והשפעתם חשובה ביותר, מכ"ם קרקע המציג את המטוסים, צגי מחשב השולטים בכל מערך הקשר, מחשב השולט בתאורת המסלולים, מצלמות חיצוניות, מחשבי נתוני המטוסים העומדים להמריא ואלו שבדרך. הפקחים משתמשים ב"סטריפים" מפלסטיק שכל אחד מהם מייצג מטוס אחר, כאשר הפקח מחזיק בו ומציבו על לוח ההמראות והנחיתות. שיטה זו לא השתנה מזה עשרות שנים ורצועות הפלסטיק צבועות באדום או כחול, כאשר הצבע האדום מייצג מטוסים בגישה, "Approach", והכחול מייצג את אלו הממתינים לאישורי הנעה, הסעה והמראה. הפקח מקבל מהמחשב את תוכניות הטיסה בצורת פס נייר אותו הוא מצמיד "סטריפ" ומתקבל דף עליו כתובים שלל הנתונים הרלוונטיים לאותה טיסה, כגון סוג המטוס, החברה, היעד וקוד הזיהוי של המטוס.

### מגדלי פיקוח בישראל

## קישורים חיצוניים

* 
* 
* 
* 
*

קטגוריה:שדה תעופה: מבנה, שירותים וציוד
קטגוריה:בקרה אווירית
קטגוריה:מגדלים לפי סוג
Spiceworld (אלבום)

**Spiceworld** (בעברית: **ספייסוורלד**) הוא אלבום האולפן השני של להקת הבנות הבריטית ספייס גירלז. האלבום יצא לאור ב-4 בנובמבר 1997, על ידי חברת התקליטים וירג'ן רקורדס. האלבום עצמו נושא את שמו של הסרט בכיכובן של הספייס גירלז.

עם יציאתו נכנס האלבום אל המקום הראשון במצעד הבילבורד 200.

## סינגלים
* "Step To Me/Move Over" (שנת 1997)
Step To Me, שיר מיוחד שהוקלט עבור קידום מכירת המשקאות של "פפסי", הופיע לצד Move Over בסינגל שנמכר במהדורה מיוחדת. הסינגל לא נמכר בחנויות המוזיקה, אלא בסופרמרקטים ברחבי אירופה, ורק באירופה. כל מי שקנה עשרה בקבוקי פפסי, קיבל את הסינגל במתנה. לאור הצלחת השיר Step To Me, נוסף השיר למהדורה המיוחדת של האלבום ביפן. מהדורה זו כללה 11 רצועות.
שמאל|ממוזער|200px|עטיפת הסינגל Spice Up You'r Life
* "Spice Up You'r Life" (שנת 1997)
הסינגל הראשון מתוך האלבום, אשר היה חלק משורה של להיטים, וגם הוא הגיע למקום הראשון במצעד האירופאי, כמו כל שאר ארבעת הסינגלים של הבנות. הסינגל הכיל בי-סייד, בשם "Spice Invaders".
* "Too Much" (שנת 1997)
זהו שיר הנושא של הסרט "Spice World" שהוציאה הלהקה. גם השיר הזה הגיע למקום הראשון בצעד האירופאי, והכניס את הלהקה לספרי ההיסטוריה בהיותו הסינגל השישי שלהקה מוציאה ומגיע למקום הראשון במצעד האירופאי. הסינגל כלל שני בי-סיידים, "Outer Space Girls" ו-"Walk of Life".
שמאל|ממוזער|200px|עטיפת הסינגל Step To Me
* "Stop" (שנת 1998)
Stop, היה לסינגל היחידי שלא הגיע למקום הראשון במצעד האירופאי. כמו כן, הוא לא יצא לאור בקנדה, כאשר כל שאר הסינגלים כן שוחררו. הסינגל כלל עוד סינגל בי-סייד, "Ain't No Stopping Us Now".
* "Viva Forever" (שנת 1998)
הסינגל האחרון מהאלבום השני, היה גם הסינגל האחרון בו השתתפה ג'רי האליוול. הסינגל נכנס הישר למקום הראשון במצעד האירופאי והיה ללהיט ענק באירופה. למרות עזיבתה של האליוול ושמועות על פירוק הלהקה, הספייס גירלז עדיין הצליחו לשלוט במצעדים. התוכנית המקורית הייתה להוציא את השיר עם סינגל איי-סייד, ביחד עם "Never Give Up On The Good Times". התוכנית השתנתה לאחר החדשות על עזיבתה של האליוול, ובמיוחד בגלל העובדה שקולה של האליוול מופיע בשיר. כמו כן, לשיר "Viva Forever" צולם קליפ באנימציה מצוירת.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי ספייס גירלז
קטגוריה:אלבומים שהופקו על ידי ריצ'רד סטאנרד
קטגוריה:אלבומים שהוקלטו באולפני אבי רוד
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי פלטינה בברזיל
קטגוריה:אלבומי פלטינה כפולה ומעלה בארצות הברית
קטגוריה:אלבומי יהלום בקנדה
קטגוריה:אלבומי חברת וירג'ין רקורדס
פוסט-רוק

**פוסט-רוק** (באנגלית: **Post-Rock**) הוא סגנון מוזיקלי שנחשב לתת זרם ברוק, המתאפיין בשימוש לא-מסורתי בכלי נגינה כגון גיטרה, בס, תופים, וכלים נוספים, ועומס מוזיקלי רב. תחושת ה"עומס" מתקבלת מכך שפעמים רבות המוזיקה נעשית בשכבות-על-שכבות רבות של כלים, מה שמקנה עושר מוזיקלי גדול ליצירות. סגנון זה התפתח בקרב קהילת האינדי רוק, בלייבלים קטנים ועצמאיים, לרוב. המונח "פוסט-רוק" עצמו נטבע על ידי המבקר סיימון ריינולדס, בגיליון 123 של עיתון המוזיקה האקספרימנטלית הבריטי, Wire. לפי ריינולדס, פוסט רוק הוא "סגנון המשתמש בכלי נגינה 'רוקיסטיים' עבור מוזיקה לא רוקיסטית, למשל: שימוש בגיטרות לא ליצירת ריפים ואקורדים, אלא לטקסטורות וגוונים מוזיקליים". בין מפתחי הז'אנר ניתן למנות אומנים מאמצע שנות השמונים כגון קוקטו טווינס, ו-Talk Talk, שיצרו מוזיקה אינסטרומנטלית ומורכבת, שהושפעה רבות ממוזיקה קלאסית, מוזיקה אלקטרונית, וג'אז. בישראל, להקת "לבנון" ניגנה בסגנון דומה.

הגדרתו הרחבה והכללית של הפוסט רוק הניחה תחתיה מגוון רחב של זרמים מוזיקליים עד כדי כך שלעיתים קשה להבין מהו המכנה המשותף בין ההרכבים השונים הרואים עצמם, או במקרים מסוימים אשר עיתונאים וחובבי מוזיקה רואים אותם, כהרכבי פוסט רוק. מצד אחד ניתן לראות הרכבים שיוצרים מוזיקת גיטרות איטית מעגלית ובעלת גוונים פסיכדליים כגון Slint  ו-Mogwai . אלו מתאפיינות בנגינת גיטרה מלנכולית, בדרך כלל בעלת גוון מעגלי. להקת לבנון הישראלית משתייכת לנישה הזו.

מאפיין נוסף של זרם הפוסט רוק הוא השילוב של כלי תזמורת קלאסיים ובעיקר של כלי מיתר יחד עם הכלים המסורתיים של להקת רוק ליצירה של קטעים ארוכים, איטיים ומלאי רגש. מבין הלהקות שעשו שימוש רב בכלי מיתר במוזיקה שלהם ניתן למנות את MONO, Godspeed You! Black Emperor, Sigur Ros והלהקה הישראלית אבלון.

לעומתם, קיים הזרם ששואב השראתו מהקראוטרוק של שנות השבעים, מג'אז אוונגארדי, וממלחינים מינימליסטים כמו סטיב רייך וטרי ריילי (Terry Riley). אחת הלהקות הבולטות והפעילות בנישה זו היא Tortoise .

הפוסט רוק היה נוכח משמעותית בעיקר בארצות הברית בשנות התשעים. לעומת זאת הרכבים רבים באירופה הושפעו מתפיסה זו של מוזיקה הרואה בשבירת המבנה הקלאסי של השיר ויצירת מבנה חדש כחלק חשוב בתהליך הכתיבה, אלו הביאו להתפתחותו של הפוסט רוק האלקטרוני בסוף שנות התשעים. לגרסה האירופאית-אלקטרונית של הפוסט רוק מאפיינים דומים. גם כאן מקורות ההשראה הם לרוב המינימליזם המעגלי של סטיב רייך, אוונגארד לסוגיו, בנייה רב שכבתית של שירים, ולעיתים ניתן אף לשמוע מנגינות מעגליות-מלנכוליות בגיטרה. אחד האלבומים המרכזיים של הפוסט-רוק האלקטרוני הוא The Amateaur View של ההרכב To Rococo Rot. מייצגי הזרם האלקטרוני של הפוסט רוק בארץ הם הרכב זגונדר.

## להקות פוסט רוק מפורסמות
* מוגוואי 
* סלינט 
*Swans
* Explosions in the Sky
* Godspeed You! Black Emperor
* סיגור רוס
* יונסי
* Tortoise 
* ארכייב
* מום
* קוקורוזי
*ZHIEND
*Talk Talk

## קישורים חיצוניים

* 

## הערות שוליים

קטגוריה:סגנונות רוק
קטגוריה:רוק אלטרנטיבי
תותח אלקטרונים

[ממוזער|250px|שמאל|תותח אלקטרונים ב[שפופרת קתודית.]]
**תותח אלקטרונים** או **יורה אלקטרונים** (באנגלית: **Electron Gun**) הוא רכיב שמייצר "אלומת אלקטרונים" (Electron Beam) בעלת אנרגיה קינטית מדויקת, נמצא בשימוש בכל סוגי הטלוויזיות והמסכים שפועלים באמצעות שפופרת קתודית (CRT), ובמכשירים נוספים כמיקרוסקופ אלקטרוני ובתחילת מאיץ חלקיקים ליניארי.

ה"תותח" מורכב ממספר חלקים: אלקטרודה שלילית חמה (Hot Cathode) שמחוממת על מנת שתייצר זרם אלקטרונים באמצעות "פליטה תרמויונית" (Thermionic Emission), אלקטרודות המחוללות שדה חשמלי שממקד את האלומה (לדוגמה "צילינדר והנלט" (Wehnelt cylinder)) ואלקטרודה חיובית אחת או יותר שמאיצה ומוסיפה למקד את האלקטרונים. לאחר ההאצה האלקטרונים נעים במהירות גבוהה מאוד.

רוב השפופרות הקתודיות הצבעוניות (כמו זו שנמצאת בטלוויזיה צבעונית) מורכבות משלושה תותחי אלקטרונים, אשר כל אחד מהם מייצר אלומה שונה של אלקטרונים. האלקטרונים שנורו מהתותח עוברים דרך מסיכת צל (מסך מתכת בצג שפופרת קתודית), שם הם מתנגשים בזרחן מאחד הצבעים אדום, ירוק או כחול. האנרגיה הקינטית הגבוהה של האלקטרונים מומרת לפוטונים שמדליקים נקודת פיקסל אחת בצג, הצבע הסופי הוא שילוב של שלושת צבעי היסוד האלו. בטלוויזיות בשחור לבן, יש רק תותח אלקטרונים אחד.

## קישורים חיצוניים

* 
* איך עובד תותח האלקטרונים שבטלוויזיה?, באתר Howstuffworks

קטגוריה:רכיבים חשמליים
קטגוריה:טלוויזיה: טכנולוגיה
זום 8

ה**זום 8** (באנגלית: **Zoom<sup>8</sup>**) היא מפרשית תחרותית לשייטים צעירים, שנפוצה בעיקר בבריטניה ובאירלנד.

בישראל ישנן סירות בודדות מהסוג הזה, אותן משיטים שייטים פרטיים.

## ממדים
אורך כולל: 2.65 מטר

שטח מפרש ראשי: 4.8 מ"ר

משקל גוף: 40 ק"ג

## קישורים חיצוניים

*האתר הרשמי של מפרשית הזום 8

קטגוריה:מפרשיות
באג הפנטיום

שמאל|ממוזער|200px|מעבד פנטיום 66MHz של אינטל עם באג FDIV
**באג הפנטיום** או **באג FDIV** הוא כינויו של פגם שנתגלה במעבדי פנטיום של חברת אינטל ב-1994. זהו אחד מהבאגים המפורסמים ביותר. לפי הדו"ח השנתי של אינטל לאותה שנה, עלות החלפת המעבדים הסתכמה ב-475 מיליון דולר. 

מקור הבאג בתת-יחידה של המעבד העוסקת בחישובי מספרים בשיטת הנקודה הצפה (FPU). כדי לשפר את ביצועי המעבד ביחס לקודמו (486) תכננו מהנדסי אינטל את פעולת החילוק הכבדה של מספרי נקודה צפה כך שתעשה שימוש באלגוריתם בשם SRT. חלק מפעולת האלגוריתם היה העתקה של מערך בן 1066 תוצאות ביניים, אלא שחמש מתוך אלה לא הועתקו כראוי ובמקומם חושב בטעות המספר אפס. כתוצאה מהבאג הייתה תוצאת החילוק שגויה, אך אופי החישוב גרם לכך שההסתברות שהשגיאה תהיה משמעותית מספיק כדי להתגלות הייתה נמוכה. 

במספר חישובים נדירים מאוד, ניתן היה להבחין בטעות כבר בספרה הרביעית או החמישית בחשיבותה של התוצאה. דוגמה לחישוב כזה, שהוצגה במגזין BYTE ב-1995 היא המנה: \frac{4,195,835}{3,145,727}, ששווה בקירוב ל-1.3338, אך תוצאת החישוב השגוי הייתה 1.3337.

הבאג נחשף ב־30 באוקטובר 1994 על ידי תומאס נייסלי, פרופסור למתמטיקה באוניברסיטת לינצ'בורג. לנייסלי הייתה סיבה מיוחדת לשים לב לאי דיוק, מזערי ככל שיהיה, בתוצאתן של פעולות החילוק: הוא עסק בחישוב קירוב נומרי לקבוע ברון, חישוב הכרוך בסיכום מדויק של מספר רב של מנות. 

הבאג פגע ביוקרתה של אינטל, יצרנית המיקרו־מעבדים הגדולה בעולם, במידה רבה בגלל תגובת החברה למשבר: בתחילה סרבה החברה לאשר את קיומו של הבאג. לאחר שמקורות רבים אישרו את תוצאותיו של נייסלי, היא הודתה שהוא קיים אך עמדה על כך שרובם הגדול של המשתמשים לעולם לא ישימו לב אליו ולא ייפגעו ממנו. טיעון זה היה נכון, אך הנזק התדמיתי היה רב והוא הוחמר לנוכח סירובה של החברה להחליף את סדרות המעבדים הפגומים. לבסוף הכריזה אינטל על החלפתם של כל המעבדים הפגומים. מעט מאוד מעבדים הוחלפו בפועל, משום שרוב המשתמשים לא עסקו באנליזה נומרית ולא נפגעו מהבאג כלל, ולכן לא טרחו להחליף את המעבדים.

## קישורים חיצוניים
* 
* אתרו של פרופסור נייסלי העוסק בגילוי הבאג
* מידע טכני על הבאג
* 

*  Cleve Moler, A Tale of Two Numbers, The MathWork
* Statistical Analysis of Floating Point Flaw: Intel White Paper, Intel
* Tim Coe et al., Computational aspects of the Pentium affair, IEEE Computational Science & Engineering' spring 1995


## הערות שוליים

קטגוריה:ערכים שבהם תבנית בריטניקה אינה מתאימה
פנטיום
קטגוריה:ניהול משבר
קטגוריה:אינטל
קטגוריה:1994 במדע
דודי פדלון

**דודי פדלון** (נולד ב-16 בספטמבר 1976 בראשון לציון) הוא כדורגלן עבר ישראלי ששיחק בעמדת המגן השמאלי.

## קריירה
פדלון החל את הקריירה שלו במחלקת הנוער של הפועל תל אביב. בעונת 1998/99 החל לשחק בקבוצת צפרירים חולון, ועונה לאחר מכן עבר לקבוצת הפועל פתח תקווה, בה שיחק שתי עונות רצופות. בעונת 2001/02 חזר לקבוצת צפרירים חולון לעונה אחת ואז חזר לעונה אחת לקבוצת הפועל פתח תקווה.

את עונת 2003/04 פתח בקבוצת הפועל נצרת עילית והמשיך בה שלוש שנים כולל עלייה לליגת העל בעונת 2003/04. בעונת 2006/07 עבר פדלון למכבי נתניה, שם שימש כמגן המחליף של דדי בן דיין, ובעונה שלאחר מכן עבר לקבוצת הפועל באר שבע, במדיה שיחק שנתיים רצופות.

בקיץ 2009 עבר לשחק בעולה החדשה לליגת העל, הפועל עכו, ובעונה שלאחר מכן עבר לקבוצת הפועל רמת גן, במדיה פרש ממשחק פעיל בקיץ 2011.

## קישורים חיצוניים

קטגוריה:מגני כדורגל ישראלים
קטגוריה:כדורגלני צפרירים חולון
קטגוריה:כדורגלני הפועל פתח תקווה
קטגוריה:כדורגלני הפועל נוף הגליל
קטגוריה:כדורגלני מכבי נתניה
קטגוריה:כדורגלני הפועל באר שבע
קטגוריה:כדורגלני הפועל עכו
קטגוריה:כדורגלני הפועל רמת גן
קטגוריה:ראשון לציון: כדורגלנים
קטגוריה:ישראלים שנולדו ב-1976
ים סין המזרחי

[ממוזער|250px|מבט על ים סין המזרחי מ[טאיוואן]]
**ים סין המזרחי** (בסינית מפושטת: **东海**; בסינית מסורתית: **东海**; בקוריאנית: **동중국해**; ביפנית: **東シナ海**) הוא ים שולי המסתיים באוקיינוס השקט הגובל במזרח סין, והוא חלק מהאוקיינוס השקט. שטח הים הוא 1,249,000 קילומטר רבוע. בקוריאה הוא לפעמים נקרא "הים הדרומי" (남해) - אך מונח זה משמש בדרך כלל לציון האזור שקרוב לחוף הדרומי של קוריאה הדרומית.

## גאוגרפיה
ים סין המזרחי גובל באי קיושו ובאיי ריוקיו במזרח, בטאיוואן בדרום ובסין במערב. הוא מתחבר לים סין הדרומי על ידי מצר טאיוואן ולים יפן דרך מצר קוריאה. גבולות המים הטריטוריאליים בים הם עם המדינות: דרום-קוריאה, יפן, טאיוואן וסין.

### נהרות
נהר היאנגצה הוא הנהר הגדול ביותר שנשפך לים סין המזרחי.

## ראו גם
* הים הצהוב - חלקו הצפוני של ים סין המזרחי, המסתיים באוקיינוס השקט.

## קישורים חיצוניים

* 

*
סין המזרחי
סין מזרחי
סין המזרחי
קטגוריה:הצפון פסיפי הממוזג
מיקרונזיה (אזור)

ממוזער|שמאל|350px|מיקומה של מיקרונזיה.
**מיקרונזיה** (מיוונית: *μικρος* - "קטן" ו*νησος* - ״איים״ דהיינו, איים קטנים) - שם אזור באוקיינוס השקט הנמצא מזרחית לפיליפינים, צפון מזרחית לאינדונזיה, צפונית לפפואה ניו גיני ומלנזיה וצפון מערבית לפולינזיה. באזור מיקרונזיה כ-2,000 איים והוא משתרע על שטח של 7,000,000 קמ"ר.

## גאוגרפיה והיסטוריה
אזור זה של אוקיאניה כולל מאות איים קטנים.

השם "מיקרונזיה" הוצע לראשונה בשנת 1831 על ידי ז'ול דומון ד'אורוויל על מנת לאפיין אזור זה. קודם לכן נחשבו האיים חלק מ"פולינזיה".

מבחינה פוליטית, מחולקת לשמונה טריטוריות:
* מיקרונזיה
* איי מרשל
* פלאו
* איי מריאנה הצפוניים
* נאורו
* קיריבטי
* גואם
* האי וייק

זמן קצר לאחר גילוי האיים על ידי מגלי ארצות אירופיים הפכו מרבית האיים למושבות. גואם, איי מריאנה ואיי קרוליין (לימים מיקרונזיה ופלאו) הפכו מושבה ספרדית.

בסוף המאה ה-19 חולקו האיים בין ארצות הברית (אשר כבשה את גואם במסגרת מלחמת ארצות הברית–ספרד של 1898, ותפסה את האי וייק), גרמניה שהשתלטה על נאורו, ורכשה את איי מרשל ואיי מריאנה הצפוניים מספרד, והאימפריה הבריטית אשר שלטה באיי גילברט (לימים קיריבטי).

במהלך מלחמת העולם הראשונה נלקחו האיים שהיו בשליטת האימפריה הגרמנית ממנה, ועברו למנדט חבר הלאומים. נאורו הפכה למנדט של אוסטרליה, ושאר הטריטוריות למנדט יפני.

עם תום מלחמת העולם השנייה עברו האיים להיות נאמנות של ארצות הברית מטעם ארגון האומות המאוחדות.

למעט גואם והאי וייק שהן טריטוריות של ארצות הברית, ואיי מריאנה הצפוניים הנחשבים מושבה (Commonwealth) של ארצות הברית, יתרת איי מיקרונזיה הם כיום מדינות עצמאיות.

## שפות
השפות המקומיות של התושבים המיקרונזים (שקדמו להתיישבות האירופאית) שייכות למשפחת השפות האוסטרונזיות, וכמעט כולן שייכות לתת משפחת השפות האוקיאניות של משפחת שפות זו.

## כלכלה
כלכלת מיקרונזיה בסיסית. היא אחת המדינות העניות בעולם במונחי תוצר לנפש. כלכלתה מבוססת על חקלאות יבשתית וימית, ועל תיירות. 

על פי נתוני 2022, סך כל הייצוא שלה עומד על כ-183 מיליון דולר, 98% מהם קשורים לדייג, בעיקר לתאילנד (כ-80%). מיקרונזיה מייבאת סחורות בגובה של כ-146 מיליון דולר בעיקר מארצות הברית, סין ודרום קוריאה. 
## קישורים חיצוניים

* מפת מיקרונזיה
* 

*
קטגוריה:איים באוקיינוס השקט
קטגוריה:אוקיאניה: איים
קטגוריה:האזור האוקיאני
29er

250px|ממוזער|שמאל|סירת 29er

**29er** (קרי: טווני ניינר) היא מפרשית שעוצבה על ידי ג'וליאן בת'ווית.

הסירה הוצגה לראשונה בשנת 1998. הסירה מיועדת לשייטים צעירים, אך בעיקר כדי לשמש סירת אימונים לגרסתה הגדולה: ה-49er. הסירה מצוידת בטרפז יחיד (שלא כמו ב-49er), וספינקר אסימטרי (ג'ניקר).

לאחרונה עבדו בת'ווית וג'ן גלס על פיתוח ה-29erX בסן פרנסיסקו.
ה-29erX דומה יותר ל-49er בכך ששטח מפרשה גדול יותר, והיא מצוידת בשני טרפזים.

נערכות מספר תחרויות נוער, לרבות אליפויות העולם, למפרשיות לסוג זה.

## ממדים
* אורך כולל: 4.40 מטר
* משקל גוף: 90 ק"ג
* שטח מפרש ראשי וחלוץ: 13.19 מ"ר
* שטח ספינקר אסימטרי (ג'ניקר): 16.83 מ"ר

## קישורים חיצוניים

*האתר הרשמי של סירת ה-29er

קטגוריה:מפרשיות
מר באום

**מר באום** הוא סרט קולנוע ישראלי מסוגת הקומדיה השחורה, בבימויו של אסי דיין, שיצא לאקרנים בשנת 1997.

הסרט חותם את הטרילוגיה אותה כתב וביים דיין, כאשר הסרטים הקודמים לו הם: "החיים על פי אגפא" ו"שמיכה חשמלית ושמה משה". הסרט זכה בשני פרסי אופיר, שניהם עבור דיין, בקטגוריות התסריטאות והמשחק הראשי, ובפרס דקל הזהב בפסטיבל ולנסיה לקולנוע. לאחר יציאתו, הופץ הסרט במדינות נוספות, כמו ארצות הברית ומדינות אירופה.

הקומדיה ההוליוודית "האיש הכי כועס בברוקלין"  בכיכובם של רובין ויליאמס ומילה קוניס מבוססת על התסריט שכתב אסי דיין למר באום.

## תקציר העלילה
הסרט עוקב אחר מיקי באום (אסי דיין), יבואן משקפי שמש מסין, אשר מתבשר על ידי רופאו כי הוא חולה במחלת הסרטן וכי נותרו לו תשעים ושתיים דקות בלבד לחיות.

במהלך שעתו האחרונה של באום, הוא נוסע מהקליניקה של הרופא ברחוב בזל לפגישה עם איש עסקים סיני בקפה הבימה לגבי פרסומת למשקפי השמש. אחרי הפגישה בקפה הבימה, הוא נסע אל הסופר-פארם בלונדון מיניסטורס לקנות אקמול אותו יוכל לקחת חמש דקות לפני מותו. ומשם הוא מספיק לקחת את בתו ובן זוגה מלימודי הפסיכומטרי בסמוך לכיכר רבין אל ביתם בפנטהאוז שבצפון תל אביב.

במהלך נסיעותיו ברכב הטויוטה קארינה, המראה את השעון, הוא מנסה להבין את המציאות שבה חי ולסכם את חייו הקצרים באמצעות חזיונות דלים מעתידו ומעברו, בהם נכללים סובביו, משפחתו, עמיתיו וחבריו. במהלכם הוא מספיק לדבר עם אשתו אשר עובדת בהפקה של "בשידור חי עם דן שילון", עם בנו הקצין, עם אמו ועם מכריו.

לאחר ההגעה לביתם, בעת שבתו ובן זוגה צופים בסלון במלרוז פלייס, מר באום עולה לחדר השינה, מתקלח, והולך לישון. הוא נפטר בשעה 12:25 במהלך שנתו.

לאורך כל הסרט מתועד מסע ההלוויה הארוך שלו שבו משתתפים כלל הדמויות בסרט.

## דמויות

## קישורים חיצוניים

קטגוריה:סרטי אסי דיין
קטגוריה:סרטי קומדיה שחורה
קטגוריה:סרטי דרמה קומית
קטגוריה:תל אביב-יפו בקולנוע
קטגוריה:סרטים ישראליים משנת 1997
1972 בקולנוע

בערך זה מצוינים אירועים בולטים שהתרחשו במהלך שנת 1972 ונוגעים לעולם הקולנוע.

## אירועים

## סרטים שוברי קופות
#"הסנדק"- 133 מיליון דולר
#"הרפתקה בפוסידון" - 93.3 מיליון דולר
#" מה נשמע, דוק? " - 66 מיליון דולר
#"מאחורי הדלת הירוקה " - 50 מיליון דולר
#גברים במלכודת -46 מיליון דולר
#"ג'רמיה ג'ונסון " -44.7 מיליון דולר
#קברט (סרט) - 42.7 מיליון דולר
#הבריחה - 36.7 מיליון דולר

## [[פרס אוסקר|פרסי אוסקר]]/[[פרס גלובוס הזהב|גלובוס הזהב]]
### פרסי האוסקר
*הסרט הטוב ביותר: "הסנדק"
*הבמאי הטוב ביותר: בוב פוסי ("קברט")
*השחקן הטוב ביותר: מרלון ברנדו ("הסנדק")
*השחקנית הטובה ביותר: לייזה מינלי ("קברט")

### [[פרס גלובוס הזהב|פרסי גלובוס הזהב:]]
הבמאי הטוב ביותר – 

**סרטי דרמה**
* הסרט הטוב ביותר: הסנדק
* השחקן הטוב ביותר: מרלון ברנדו
* השחקנית הטובה ביותר: ליב אולמן
**סרטי קומדיה/מוזיקלי**
* הסרט הטוב ביותר: קברט 
* השחקן הטוב ביותר: ג'ק למון
* השחקנית הטובה ביותר: לייזה מינלי

## נולדו
* 11 בינואר – אמנדה פיט
* 18 במרץ – דיין קוק
* 31 במרץ – אלחנדרו אמנבר
* 17 באפריל – ג'ניפר גארנר
* 2 במאי – דה רוק 
* 7 ביוני – קרל אורבן
* 19 ביוני – רובין טאני
* 10 ביולי – סופיה ורגרה
* 29 ביולי – ויל ויטון
* 15 באוגוסט – בן אפלק
* 30 באוגוסט – קמרון דיאז
* 6 בספטמבר – אידריס אלבה, שחקן בריטי
* 27 בספטמבר – גווינת' פלטרו
* 17 באוקטובר – אמינם
* 1 בנובמבר – ג'ני מקארתי
* 29 בדצמבר – ג'וד לאו

## נפטרו
* 1 בינואר – מוריס שבלייה
* 12 בספטמבר – ויליאם בויד
* 17 בספטמבר – אקים טמירוף

## סרטים נוספים
*"משחקי בילוש"
*"סולאריס"
*"אגירה - זעם האל"
*"פרנזי"
*"Beware! The Blob"
*"אגרוף הברזל"
*"גרון עמוק"

## ראו גם
* 1971 בטלוויזיה
*1971 בקולנוע 
*1972
*1973 בקולנוע
*שנים בקולנוע
*סרט קולנוע

## קישורים חיצוניים

* שנת 1972 במסד-הנתונים הקולנועיים IMDb
אבימלך בן גדעון

**אֲבִימֶלֶךְ בֶּן גִדְעוֹן** היה מנהיג בתקופת השופטים. יש המונים אותו עם השופטים. הוא עלה למלוכה בשכם וסביבתה בתמיכת בעלי שכם, לאחר שטבח באחיו, בני גדעון, ושרר על ישראל 3 שנים. שררתו או מלכותו הייתה בלתי יציבה וקצרת ימים - הוא נאלץ לדכא מרידות שפרצו כנגדו, ולבסוף נהרג במהלך מצור על מעוז המורדים בתבץ.

אבימלך היה אחד משבעים ואחד בניו של השופט גדעון בן יואש ואמו, פילגש גדעון, הייתה משכם. לפי הפירוש המסורתי אמו הייתה מישראל, ולפי פירושים מודרניים מסוימים היא הייתה כנענית. לאחר שאביו מת אבימלך הציע את עצמו כשופט לבית אמו ונימוקו היה שמוטב כי ימלוך עליהם אדם אחד ולא שבעים בני אדם. תושבי שכם נאותו להצעה ונתנו לו 70 כסף מבית אלילם שישמש לשכירת רוצחים, ובלשון הכתוב "ריקים ופוחזים" על מנת שיהרגו את אחיו. לאחר מכן המליכו בני העיר את אבימלך באלון מוצב בקרבת שכם.

## ביסוס שלטונו
[שמאל|250px|איור משנת [1553]]
כדי לבסס את שלטונו שחט אבימלך את 69 אחיו ליד אבן בעפרה אך אח אחד בשם יותם ניצל. יותם עלה להר גריזים ונשא את משל יותם, המתאר עצים שביקשו להמליך עליהם מלך, ולבסוף המליכו את האטד, שלא היו לו פירות אלא קוצים. מטרתו של יותם הייתה להתריע בפני בעלי שכם על המהלך השגוי שעשו בהמלכת אבימלך.

לאחר מכן החלו מרידות נגד אבימלך בתוך שכם בתואנה שהוא זר אשר הגיע מחוץ לעיר ובשל כך אינו ראוי למלוך עליה. בהתקוממות שבוצעה ניצח אבימלך את געל בן עבד מנהיג המורדים, בעזרתו של זבול - שר העיר שדיווח לאבימלך על המרד, יעץ לו ואף משך זמן עבורו כשראה שגעל מזהה אנשים על ראש ההר.

בסוף דיכוי המרד בשכם שרף אבימלך את מגדל שכם ובו 1,000 איש ואישה, וזרע את העיר שכם במלח.

## זמן שררתו או מלכותו
על פי המקרא זמן שררתו או מלכותו היה 3 שנים.

המקרא בצורה המיוחדת רק לאבימלך מכל שאר השופטים והמלכים, לא מתאר את הפועל "וישפוט" או "וימלוך", אלא את הפועל "וישר" - מלשון שר ושררה. השאלה אם היה נחשב בישראל לשופט, לשר ישראל או למלך נותרה פתוחה.

## מותו
כאשר פנה להילחם נגד המורדים בתבץ (יש המזהים עם טובאס כיום), נהרג: כאשר קרב אל המגדל על מנת לשרפו, השליכה עליו אישה תושבת העיר, פלח רכב וניתצה את גולגולתו. נערו קטל אותו בחרב לפי פקודתו: . למרות זאת, בדורות הבאים נזכר אבימלך כמי שהומת בידי אישה, כדברי יואב בן צרויה: .

במבט היסטורי, ניתן לראות בסיפור אבימלך ניסיון שנכשל לכונן מלוכה הממזגת אלמנטים כנעניים וישראליים בתקופת השופטים. ניסיון המלוכה הבא, שהצליח, היה רק בימי שאול המלך, אלא שאז בקשת המלוכה באה מקרב עם ישראל ואושרה על ידי הנביא.

## לקריאה נוספת
* אליהו עסיס, **למען עמו ולמען עצמו - סיפורם של שלושה מנהיגים בספר שופטים**, הוצאת ידיעות אחרונות 2006
* פנחס שדה, **מות אבימלך ועליתו השמימה בזרועות אמו**, הוצאת שוקן 1969
* אברהם נחום, **אנשי שוליים בתקופת המקרא**, מוסד ביאליק תשע"א, עמ' 40–41
*אלישיב אורן, 'סיפור אבימלך', **[[בית מקרא]]** תשרי-כסלו תשל"ג, עמ' 21–24
*חוה שלום-גיא, 'מה לאזכור מותו של אבימלך בתבץ בפרשת דוד ובת שבע', **בית מקרא** תשס"ט, עמ' 5–13
*חוה שלום-גיא, 'מה בין הסיפורים על מות שאול בספר שמואל לבין סיפור מותו של אבימלך', **[[בית מקרא]]** תש"ע, עמ' 81–97

## קישורים חיצוניים

* 
* שופטים ט, בו מסופר עיקר סיפור אבימלך.
* תמונה של מות אבימלך, מעשה ידי גוסטב דורה, אתר מקרא-נטו.
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שופטים בתנ"ך
קטגוריה:שכם: אישים
קטגוריה:אישים משבט מנשה